Návrh 
na vymenovanie členov Akreditačnej komisie

P. č.	Meno

(Pôvodne vymenovaný člen - členstvo zaniklo)	Rok
nar.	Člen 
AK
doteraz	Navrhovaná funkcia 

Funkčné obdobie do:	Odbor	Navrhovateľ	Pracovisko	
1.	prof. Ing. Ladislav Hetényi, PhD.

(prof. Ing. Jozef Bulla,, DrSc.)	1951	nie	ďalší člen

31. 8. 2008	Poľnohospodárske vedy
zootechnika	Minister pôdohospodárstva SR	Výskumný ústav živočíšnej výroby
v Nitre	
2.	prof. RNDr. Peter Mikulecký, CSc.

(prof. Ing. Radim Vlček, CSc.)	1948	nie	ďalší člen

31. 8. 2004	Ekonómia, manažment
aplikovaná (manažérska) informatika	Ekonomická univerzita
 v Bratislave.	Univerzita v Hradci Králové
Fakulta informatiky a managementu
Česká republika	
3.	prof. MVDr. Michal Novák, DrSc.

(prof. MUDr. Viktor Bauer, DrSc.)	1947	nie	ďalší člen

31. 8. 2006	Prírodné vedy
Vedy o živej prírode 
(imunológia, molekulárna biológia)	Univerzita veterinárskeho lekárstva 
v Košiciach	Slovenská akadémia vied
Neuro- 
imunologický ústav
Bratislava	

Životopisy navrhovaných

Prof. Ing. Ladislav Hetényi, PhD.

	Prof. Ing. Ladislav Hetényi, PhD. sa narodil v roku 1951. Vysokoškolské vzdelanie v študijnom odbore zootechnika získal na Vysokej škole poľnohospodárskej v Nitre. Po absolvovaní vysokej školy začal pracovať ako výskumný pracovník  na Výskumnom ústave živočíšnej výroby až do roku 1982, keď začal pracovať ako vedecký pracovník v odbore špeciálna zootechnika. Počas pôsobenia na uvedenom ústave získal vedeckú hodnosť kandidáta vied (CSc.). V roku 1991 sa stal zástupcom riaditeľa Výskumného ústavu živočíšnej výroby v Nitre a od roku 1992 pôsobí ako riaditeľ uvedeného ústavu. Na základe úspešného habilitačného konania v odbore všeobecná zootechnika získal v roku 1992 vedecko-pedagogický titul docent. Za profesora v uvedenom odbore bol vymenovaný v roku 2002. Pracuje predovšetkým v rámci podskupiny študijných odborov poľnohospodárstvo v študijných odboroch zameraných na živočíšnu produkciu. Pôsobí aj v študijných odboroch zameraných na biológiu. Pedagogicky pôsobí od roku 1985 na VŠP (neskôr Slovenskej poľnohospodárskej univerzite) v Nitre. Je autorom 3 vedeckých monografií, 5 odborných knižných publikácií, kapitol v 4 knihách. Má uverejnených 28 vedeckých článkov v karentovaných a 50 v nekarentovaných časopisoch, 121 vedeckých článkov v domácich a zahraničných časopisoch, 1uznaný patent (uznané plemeno), atď. Aktívny je v získaných a ukončených domácich a zahraničných projektoch., vykazuje 22 realizácií výsledkov v tvorivej činnosti. Navrhovaný kandidát má 41 citácií v karentovaných a 111 citácií v nekarentovaných časopisoch a 47 iných zahraničných ohlasov na vytvorené dielo. Pracuje v Spoločnej odborovej komisii doktorandského štúdia pre odbor zootechnika, je podpredsedom Slovenskej akadémie pôdohospodárskych vied, pracuje ako národný koordinátor SR pre ochranu živočíšnych genetických zdrojov FAO a zastupuje SR v Koordinačnom výbore pre výskumný program v oblasti trvalo udržateľného poľnohospodárstva.  

Prof. RNDr. Peter Mikulecký, CSc.

	Prof. RNDr. Peter Mikulecký, CSc. sa narodil v roku 1948 v Bratislave, kde absolvoval v r. 1971 numerickú matematiku, v roku 1974 rigorózne konanie a v roku 1981 kandidatúru vied (CSc.) v odbore približné numerické metódy na Prírodovedeckej fakulte Univerzity Komenského. Od nástupu po ukončení vysokoškolského štúdia pracoval ako asistent, odborný pracovník, vedecký pracovník, neskôr vedúci oddelenia na Ústave aplikovanej kybernetiky, Ústave aplikovanej matematiky a výpočtovej techniky Prírodovedeckej fakulty UK, potom ako zástupca riaditeľa pre vedu a výskum Ústavu výpočtovej techniky vysokých škôl pri UK, Laboratória výpočtovej techniky MFF UK. Od roku 1990 sa začala jeho pedagogická dráha na Katedre umelej inteligencie MFF UK, kde pracoval ako vedúci, od r. 1993 pôsobil ako odborný asistent na FŘIT VŠP V Hradci Králové (terajšia Univerzita v Hradci Králové v ČR). V r. 1994 po úspešnom absolvovaní habilitačného konania získal vedecko-pedagogický titul docent v odbore kvantitatívne metódy a informatika v ekonómii na Fakulte hospodárskej informatiky Ekonomickej univerzity v Bratislave a v roku 2000 inauguroval na profesora v odbore manažérska informatika na Ekonomickej fakulte Vysokej školy banskej – teraz Technickej univerzity v Ostrave. Naďalej pôsobí na Fakulte informatiky a managementu Univerzity v Hradci Králové ako vedúci Katedry informačných technológií. Jeho odborné záujmy sú najmä znalostné systémy a technológie, manažment znalostí, umelá inteligencia, informačné technológie, interakcia človeka s počítačom. Je autorom 17 knižných publikácií a učebných textov, 82 recenzovaných prác v zahraničných, medzinárodných a domácich časopisoch a 45 ostatných prác. Je riešiteľom a spoluriešiteľom viacerých grantov na úrovni ČR a EÚ. Akademicky pôsobil niekoľkokrát vo vedeckých ústavoch a na vysokých školách v zahraničí (napr. Poľsko, V. Británia, USA, Portugalsko, Holandsko). Pôsobil a pôsobí v rôznych akademických a organizáciách v rámci Univerzity v Hradci Králové, ako aj mimo uvedenej univerzity. Je členom Českej spoločnosti pre kybernetiku, The Association of Computing Machinery, IEE Computer Society.

Prof. MVDr. Michal Novák, DrSc.

	Prof. MVDr. Michal Novák, DrSc. sa narodil v roku 1947 v Bratislave. Univerzitu veterinárskeho lekárstva (vtedy Vysokú školu veterinársku) v Košiciach absolvoval v roku 1971. Kandidátom vied (CSc.) v odbore molekulová imunológia sa stal v roku 1978. Vedeckú hodnosť doktora vied (DrSc.) mu udelili v roku 1994 v odbore molekulová neurobiológia. Prezident Slovenskej republiky ho vymenoval za vysokoškolského profesora v odbore mikrobiológia a imunológia v roku 1996. Po skončení vysokej školy pôsobil na Katedre mikrobiológie, imunológie a zoohygieny Vysokej školy veterinárskej v Košiciach, potom na Helmintologickom ústave SAV v Košiciach, v rokoch 1980 – 1995 bol samostatným vedeckým pracovníkom na Virologickom ústave SAV v Bratislave, v rokoch 1993 – 1995 vykonával funkciu riaditeľa Medzinárodného centra pre molekulárnu neurobiológiu a imunológiu pri VÚ SAV a od r. 1996 je riaditeľom Neuroimunologického ústavu Slovenskej akadémie vied. Od toho istého roku a neskôr súčasne zastáva ďalšie odborné riadiace funkcie (spoluriaditeľ Centra biomedicínskej mikrobiológie a imunológie, guvernér SR pre ICGEB a pod.) Od roku 1993 pedagogicky pôsobí na Katedre mikrobiológie a imunológie Univerzity veterinárskeho lekárstva v Košiciach, kde v roku 1994 po úspešnom absolvovaní habilitačného konania získal vedecko-pedagogický titul docent. Od toho istého roku pôsobí aj ako profesor  - člen medzinárodného profesorského zboru na International School for Advanced Studies univerzity Triest v Taliansku. Je medzinárodný člen ústavu – Howard Hughes Medical Institute USA. Menovaný školil a školí 8 doktorandov, vychoval 1 docenta. Je autorom 11 vysokoškolských učebníc a monografií, resp. kapitol v nich, 98 pôvodných vedeckých publikácií, má 1 303 ohlasov podľa SCI a 5 realizovaných patentov. Je riešiteľom mnohých grantov vrátane medzinárodných. Je, resp. bol členom v 15 medzinárodných mimovládnych orgánoch a organizáciách, v iných zahraničných výboroch a organizáciách, redakčných radách a pod. Od roku 1985 bol na 5 aj viacročných pobytoch na zahraničných vedeckých inštitúciách a na univerzitách (Cambridge, Veľká Británia – najmä v MRC Laboratory of Molecular Biology – vrátane spolupráce s nositeľom Nobelovej ceny Cesarom Milstenom (1988), neskôr Sir. A. Klugom (1990-1994), v Taliansku). Je nositeľom viacerých čestných uznaní, cien, prémií a mimoriadnych odmien za vedeckú prácu.